

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA SISAČKO-MOSLAVAČKA**

Komisija za provedbu Javnog natječaja za prijam u državnu službu na

neodređeno vrijeme

objavljuje

**POZIV NA TESTIRANJE**

**KANDIDATIMA / KINJAMA**

koji/e su podnijeli/e pravodobne i potpune prijave te ispunjavaju formalne uvjete iz Javnog natječaja za prijam u državnu službu na neodređeno vrijeme u

Policijsku upravu sisačko-moslavačku, objavljenog 6. rujna 2024. godine u Narodnim novinama broj 104 i web stranicama Ministarstva pravosuđa, uprave i digitalne transformacije te Policijske uprave sisačko-moslavačke za radna mjesta:

1. Služba upravnih poslova, državljanstva i stranaca,

Odjel za državljanstvo i strance

* viši referent – 1 izvršitelj

1. Policijska postaja Sisak

* referent – 1 izvršitelj

1. Policijska postaja Kutina

* referent – 1 izvršitelj

1. Policijska postaja Petrinja

* referent – 1 izvršitelj

1. Policijska postaja Sisak

* daktilograf – 1 izvršitelj

koje će se održati  **dana 15. listopada 2024. godine** u prostorijama Policijske uprave u **Sisku, Ulica Josipa Juraja Strossmayera 156 i to kako slijedi:**

* **prvi dio** testiranja (pisana provjera) **za radno mjesto pod rednim brojem 5**. s početkom u **8,00 sati**
* **drugi dio** testiranja za radno mjesto pod rednim brojem 5. održat će se u **8,30** sati, a na isto će se uputiti svi kandidati koji zadovolje na prvom dijelu testiranja
* testiranje za **radna mjesta pod rednim brojevima** **3. i 4.** s početkom u **9,00 sati**
* testiranje za **radno mjesto pod rednim brojem** **2.** održat će se s početkom u

**10,15 sati**

* testiranje za **radno mjesto pod rednim brojem** **1.** održat će se s početkom u

**11,30 sati**

**Kandidati koji udovoljavaju uvjetima** iz javnog natječaja **o tome će biti obaviješteni osobno telefonom**.

Pravni izvori za pripremu kandidata za testiranje objavljeni su na web stranici Policijske uprave sisačko-moslavačke <https://sisacko-moslavacka-policija.gov.hr/> istovremeno s objavom javnog natječaja.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim na javni natječaj te će im biti dostavljena pisana obavijest u kojoj će se navesti razlozi zbog kojih se ne smatraju kandidatom/kinjama prijavljenim na javni natječaj.

Sve dodatne informacije kandidati/kinje mogu dobiti na telefon **044/560-197.**

**PRAVILA TESTIRANJA**

Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, ne mogu pristupiti testiranju.

**NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.**

Po utvrđivanju identiteta kandidata/kinja, isti će biti upućeni u dvoranu gdje će se održavati testiranje.

Testiranje za radna mjesta od rednog broja 1. do rednog broja 4. sastoji se od pisane provjere znanja.

Testiranje za radno mjesto pod rednim brojem 5. sastoji se od dva dijela - pisane provjere znanja i provjere točnosti i brzine pisanja na osobnom računalu. Na provjeru točnosti i brzine pisanja na osobnom računalu biti će upućeni kandidati koji zadovolje na pisanoj provjeri znanja.

Za pisanu provjeru znanja se dodjeljuje od 0 do 10 bodova. Smatra se da su kandidati/kinje zadovoljili/e na testiranju ako su dobili/e najmanje 5 bodova.

Za vrijeme testiranja **nije dopušteno:**

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi

testiranje;

- razgovarati s ostalim kandidatima/kinjama niti na drugi način remetiti

koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja,

a njegov/njezin rezultat Komisija neće priznati niti ocijeniti.

|  |
| --- |
| NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu natječaja. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja. |

Na intervju će se pozvati 10 kandidata koji ostvare najviše bodova na testiranju za pojedino radno mjesto te i svi kandidati koji dijele 10. mjesto.

Rezultati intervjua boduju se na isti način kao i testiranje, odnosno svakom pojedinom kandidatu/kinji se dodjeljuje određeni broj bodova od 0 do 10, a smatra se da je kandidat zadovoljio na intervjuu ako je ostvario najmanje 5 bodova.

Komisija kroz intervju s kandidatima/kinjama utvrđuje znanja, sposobnosti i vještine te stečeno radno iskustvo, a o mjestu i vremenu održavanja intervjua kandidati/kinje će biti obaviješteni neposredno nakon završetka testiranja.

Komisija za provedbu javnog natječaja